b'\n_START_ARTICLE_\nAlojz Ribi\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRibi\xc4\x8d je osnovno \xc5\xa1olo kon\xc4\x8dal v Trbovljah. Leta 1936 je za\xc4\x8del delati v steklarni Hrastnik, od leta 1939 pa je bil rudar v Trbovljah. Julija 1939 je postal \xc4\x8dlan SKOJ, februarja 1940 pa \xc4\x8dlan KPS. Na poziv KP je 23. junija 1941 \xc5\xa1el v partizane, kjer se je priklju\xc4\x8dil Revirski \xc4\x8deti. Oktobra 1941 je bil imenovan za sekretarja okro\xc5\xbenega komiteja SKOJ Trbovlje; marca 1942 je postal sekretar okrajanega komiteja KPS in OO OF Hrastnik in februarja 1943 sekretar okro\xc5\xbenega komiteja KPS Trbovlje. Avgusta 1944, po zdru\xc5\xbeitvi trboveljskega in celjskega okro\xc5\xbeja, je bil organizacijski sekretar okro\xc5\xbenega komiteja KPS Celje, novembra 1944 pa organizacijski sekretar okro\xc5\xbenega komiteja KPS Dravograd. Dne 21. februarja 1945 je bil ranjen; po ozdravljenju aprila 1945 pa je bil in\xc5\xa1truktor oblastnega komiteja KPS za \xc5\xa0tajersko._NEWLINE_Po osvoboditvi je delal v Oddelku za za\xc5\xa1\xc4\x8dito naroda za okro\xc5\xbeje Celje. Od decembra 1945 je bil sekretar okrajnega komiteja KPS Maribor-okolica, od avgusta 1946 sekretar OK KPS Trbovlje in oktobra 1948 pa imenovan za generalnega direktorja generalne direkcije za premog LRS. Leta 1950 je bil 3 mesece pomo\xc4\x8dnik ministra za operativo ministrstva za rudarstvo, od julija pa 1950 direktor rudnika Trbovlje-Hrastnik. Na II. kongresu KPS novembra 1948 je bil izvoljen za kandidata CK KPS. Bil je tudi republi\xc5\xa1ki ljudski poslanec in poslanec v zveznem zboru proizvajalcev.'